钦定古今图书集成/明伦汇编/氏族典/第118卷 > 陈靖
## 钦定古今图书集成/明伦汇编/氏族典/第118卷 > 陈靖

按《尚友录》：“靖，馀干人。幼慷慨有大志。王莽篡汉，靖忿
恨。闻王莽起曲阿，率义兵赴，常署为中牙典军校尉，
甚得江湖间心。光武时，拜散骑常侍，以母老乞归，封
馀干侯。”

===陈宠===按《后汉书陈宠传》：“宠字昭公，沛国洨人也。曾祖父咸，
咸三子参、丰、钦，钦子躬，躬生宠，明习家业。少为州郡
吏，辟司徒鲍昱府，勤心物务，数为昱陈当世便宜。昱
高其能，转为辞曹，掌天下狱讼，其所平决，无不厌服，
众心三迁，肃宗初为尚书，皇后弟窦宪深恨宠。及帝
崩，宪等秉权，出为太山太守。后转广汉太守，守正不”
阿，和帝闻之，擢为大司农。永元六年，宠代郭躬为廷
尉，会坐诏狱吏与囚交通抵罪，诏特免刑，拜为尚书，
迁大鸿胪。宠历二郡三卿，所在有迹，见称当时。十六
年，代徐防为司空。宠虽传法律，而兼通经书，奏议温
粹，号为“任职相。”在位三年薨。